
REFERAT DE APROBARE
NR. 9850/25 09 2023
cu privire la aprobarea modificării suprafeței unor drumuri evidenţiate în C.F nr. 303273, C.F nr. 303294 şi C.F nr. 311270

	Potrivit prevederilor art. 41 alin. (3) din Legea cadastrului și publicității imobiliare nr. 7 din 13 martie 1996, republicată, cu modificările și completările ulterioare în cazul în care suprafaţa din măsurători este diferită faţă de suprafaţa înscrisă în cartea funciară aceasta se modifică pe baza unei documentaţii cadastrale recepţionate de către Oficiul de Cadastru şi Publicitate Imobiliară.
	Codul Civil, art. 879 alin. (1) prevede că imobilul înscris în cartea funciară se poate modifica prin alipiri, dacă mai multe imobile alăturate se unesc într-un singur imobil sau dacă se adaugă o parte dintr-un imobil la un alt imobil ori, după caz, se măreşte întinderea acestuia, alin. (2) imobilul înscris în cartea funciară se modifică şi prin dezlipiri, dacă se desparte o parte din imobil sau se micşorează întinderea acestuia deasemenea art. 914 prevede că proprietarul imobilului înscris în cartea funciară va putea cere oricând modificarea menţiunilor din cartea funciară privitoare la descrierea, destinaţia sau suprafaţa acestuia, în condiţiile legii.

	Potrivit art. 96 din  Regulamentului de avizare, recepţie şi înscriere în evidenţele de cadastru şi carte funciară  aprobat prin Ordinului directorului general al ANCPI nr. 600 din 8 februarie 2023, documentaţia cadastrală de modificare a suprafeţei imobilului se va întocmi în situaţia în care suprafaţa imobilului rezultată din măsurători este diferită faţă de cea din cartea funciară. 

Drumurile propuse pentru modificarea suprafeţei potrivit proiectului de hotărâre se află în proprietatea publică a comunei Macea. 

1. Drumul situat în sudul localităţii Macea, evidențiat în Cartea Funciară nr. 311270 Macea, cu nr. cad. 311270 se află în proprietatea publică a Comunei Macea și are o suprafață de 2734 mp conform descrierii acestuia din partea întâi din cartea funciară.
În urma măsurării terenului a rezultat că acesta are o suprafață de 2773 mp și se impune modificare suprafeței înscrise în cartea funciară a imobilului pentru a o pune în acord cu realitatea din teren.
2. Drumul situat în N-E localităţii Macea, în cartierul nou de locuinţe, evidențiat în Cartea Funciară nr. 303273  Macea, cu nr. cad. 303273 se află în proprietatea publică a Comunei Macea și are o suprafață de  6898 mp conform descrierii acestuia din partea întâi din cartea funciară.
În urma măsurării terenului a rezultat că acesta are o suprafață de 6883 mp și se impune modificare suprafeței înscrise în cartea funciară a imobilului pentru a o pune în acord cu realitatea din teren.
3. Drumul situat în N-E localităţii Macea, în cartierul nou de locuinţe, evidențiat în Cartea Funciară nr. 303294  Macea, cu nr. cad. 303294 se află în proprietatea publică a Comunei Macea și are o suprafață de  2495 mp conform descrierii acestuia din partea întâi din cartea funciară.
În urma măsurării terenului a rezultat că acesta are o suprafață de 2533 mp și se impune modificare suprafeței înscrise în cartea funciară a imobilului pentru a o pune în acord cu realitatea din teren.

Având în vedere Planurile de amplasament și delimitare ale imobilelor evidențiate în CF 311270 Macea, C.F 303273 Macea, C.F 303294 Macea, întocmite de către SC Geo Topo SRL propunem Consiliului local Macea să aprobe proiectul de hotărâre cu privire la aprobarea modificării suprafeței unor drumuri evidenţiate în C.F nr. 303273, C.F nr. 303294 şi C.F nr. 311270.

În temeiul art. 136 alin. (1) din Codul administrativ aprobat prin Ordonanța de Urgență a Guvernului nr. 57/2019,
PRIMARUL COMUNEI MACEA
SUPUNE APROBĂRII CONSILIULUI LOCAL MACEA
proiectul de hotărâre nr. 112 din 25 09 2023  cu privire la aprobarea modificării suprafeței unor drumuri evidenţiate în C.F nr. 303273, C.F nr. 303294 şi C.F nr. 311270.  

